2022.10.5.
HU
Az Európai Unió Hivatalos Lapja
L 258/287
23.
tudomásul veszi az intézet arra irányuló erőfeszítéseit, hogy költséghatékony és környezetbarát munkahelyet biztosítson; üdvözli, hogy az intézet környezetvédelmi tisztviselőt nevezett ki, aki az intézet tevékenységei által a környezetre gyakorolt hatás csökkentésén dolgozik; ösztönzi az intézetet, hogy ossza meg kihívásait és a levont tanulságokat az uniós ügynökségek hálózatának tagjaival; tudomásul veszi, hogy az intézet jobban teljesít kutatási eredményeinek a nyilvánosság körében történő terjesztése, és a nyilvánosságnak a közösségi médián és más médiaorgánumokon keresztül történő megszólítása tekintetében;
24.
felszólít az épületek korszerűsítésére annak érdekében, hogy megfeleljenek a kibocsátásmentes szabványoknak, különösen napelemek telepítése révén az intézethez tartozó valamennyi épületben;
25.
emlékeztet, hogy fokozni kell az intézet digitalizálását a belső működés és az irányítás tekintetében, illetve fel kell gyorsítani az eljárások digitalizálását; hangsúlyozza, hogy az intézetnek továbbra is proaktívnak kell lennie e tekintetben, hogy mindenképpen elkerülhető legyen az uniós ügynökségek közötti digitális szakadék; felhívja azonban a figyelmet arra, hogy minden szükséges biztonsági intézkedést meg kell tenni a kezelt információk online biztonságát fenyegető kockázatok elkerülése érdekében; felhívja az intézetet, hogy gyorsabban dolgozza ki kiberbiztonsági politikáját, és késlekedés nélkül hajtsa végre azt;
26.
a mentesítő határozatát kísérő horizontális jellegű egyéb észrevételek tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2022. május 4-i állásfoglalására (5).
(5) Elfogadott szövegek, P9_TA(2022)0196.